मंत्री महोदय ने कहा कि हिमाचल प्रदेश में हस्तशिल्प और कारीगरों के कौशल उन्नयन की अपार संभावनाएं हैं, बुनकर सेवा केंद्र में गुणात्मक नए डिजाइन तैयार करने के लिए आधुनिक उपकरणों और प्रशिक्षण प्रदान किए जाएंगे । उन्होंने कहा कि डिजाइन, गुणवत्ता, पैकेजिंग और मार्केटिंग को आधुनिक बनाने के लिए ज्यादा ध्यान देने की जरूरत है ताकि बुनकरों को अंतरराष्ट्रीय बाजार में अपने उत्पादों की बेहतर कीमत मिल सके। केंद्रीय मंत्री ने कहा कि हिमाचल की टोपी आज अंतरराष्ट्रीय स्तर पर पहचानी जाती है और दुनिया के सबसे ठंडे स्थानों में अंतरराष्ट्रीय जरूरतों के अनुरूप इसे नया स्वरूप देने की जरूरत थी ।